Publication: Magyar Közlöny
Issue: MK-2002-105 (Year: 2002, Number: 105)
Era: 1990-2004
Section: 
Paragraph Index: 470

4. Azok a robbanóanyagok, amelyek mértékadó veszélyes tulajdonsága a peroxidokra jellemző, az 5.2 osztály hatálya alá tartoznak. 1.1.2.3 Robbanóanyaggal töltött tárgyak: olyan tárgyak, amelyek egy vagy több robbanóanyagot és/vagy pirotechnikai anyagot tartalmaznak. Megjegyzés: Nem tartoznak az 1 osztály előírásainak hatálya alá azok a szerkezetek, amelyek olyan mennyiségű vagy olyan jellegű robbanó és/vagy pirotechnikai anyagokat tartalmaznak, amelyek fuvarozás közbeni véletlenszerű vagy szándékosan okozott meggyulladása által kiváltott reakció nem jár kívülről észlelhető repeszhatással, tűz, köd, füst képződésével vagy hő fejlődésével, erős hanghatással. 1.1.2.4 Azok, az 1.1.2.1 és az 1.1.2.3 pontban nem említett anyagok és tárgyak, amelyeket azzal a céllal gyártottak, hogy gyakorlati hatásukat robbanás vagy pirotechnikai jelenség formájában fejtsék ki. 1.1.3 A robbanóanyagokat és a robbanóanyagokat tartalmazó tárgyakat az SZMGSZ 2.1 Függelékében megfogalmazott követelményekből kiindulva tulajdonságaik, összetételük, szerkezetük, rendeltetésük szerint meghatározott árumegnevezéshez vagy a «másként nem nevezett» (m.n.n.) árumegnevezéshez – 1. táblázat 2. oszlop – kell hozzárendelni, és azoknak meg kell felelniük ezen árumegnevezés fuvarozási feltételeinek. Az m.n.n. anyagok felvételét az 1. táblázatba, a fuvarozási engedélyük kiadását és fuvarozási feltételeik jóváhagyását a feladási ország illetékes hatósága végzi el. Ha a feladási ország nem valamely SZMGSZ tagország, akkor az engedélyt az árut elsőként átvevő SZMGSZ tagország illetékes hatóságának kell jóváhagynia. A jóváhagyást írásban kell kiadni. Az említett áruk fuvarozását az SZMGSZ 2. Melléklet I. Rész «Általános rendelkezések» 1.4 pontja szerint kell végezni. 1.1.3.1 Az új vagy már régebben létező robbanóanyagok vagy robbanótárgyak mintái, amelyeket többek között kísérleti, besorolási, kutatási és fejlesztési vagy minőségellenőrzési célból, vagy mint mintát fuvaroznak, az 1. táblázat 51. sorszámának «UN 0190 robbanóanyag minta» tételéhez is besorolhatók. 1.1.3.2 Az 1. táblázatban név szerint nem említett anyagok és tárgyak valamely m.n.n. tételhez vagy az «UN 0190 robbanóanyag minta» tételhez való hozzárendelését a feladási ország illetékes hatóságának kell elvégeznie. 2002/105/II. szám 1.1.3.3 A valamely m.n.n. tételhez vagy az «UN 0190 robbanóanyag minta» tételhez hozzárendelt anyagok és tárgyak, valamint bizonyos meghatározott anyagok, amelyek fuvarozása az 1. táblázat anyagainak és tárgyainak felsorolásához fűzött megjegyzések alapján az illetékes hatóság külön engedélyéhez van kötve, csak a feladási ország illetékes hatóságának engedélyével és az ezen hatóság által előírt feltételek mellett fuvarozhatók. 1.1.3.4 Ha a származási ország nem valamely SZMGSZ tagország, akkor a küldemény által érintett első SZMGSZ tagországnak kell az előírt feltételeket elismernie. Az engedélyt írásban kell kiadni. 1.1.4 Az 1 osztály hatálya alá tartozó anyagokat és tárgyakat, kivéve a 91. sorszámhoz tartozó üres, tisztítatlan csomagolóeszközöket, az 1.1.5 pont szerinti alosztályok valamelyikéhez és az 1.1.6 pont szerinti összeférhetőségi csoportok valamelyikéhez kell hozzárendelni. 1.1.4.1 Az alosztályt a 2.1 Függelékében leírt vizsgálatok és a 1.1.5 pont rendelkezései alapján kell meghatározni. Az összeférhetőségi csoportot az 1.1.6 pont rendelkezései alapján kell meghatározni. Az alosztály sorszáma és az összeférhetőségi csoport betűjele együtt alkotják az osztályozási kódot. 1.1.4.2 Az 1 osztály anyagai és tárgyai a II csomagolási csoporthoz tartoznak (lásd a 2.5 Függeléket). 1.1.5 Az alosztályok meghatározása (az 1.1 — 1.6 alosztály leírása). 1.1 alosztály Olyan anyagok és tárgyak, amelyeknél fennáll a teljes tömeg felrobbanásának veszélye. (A teljes tömeg felrobbanása olyan robbanás, ami gyakorlatilag egyidőben csaknem az egész rakománytömeget érinti.) 1.2 alosztály Olyan anyagok és tárgyak, amelyek a kivetés veszélyével járnak, de nem az egész tömeg felrobbanásának veszélyével. 1.3 alosztály Olyan anyagok és tárgyak, amelyek tűzveszélyesek és robbanás vagy kivetés vagy ezek együttes fellépésének csekély veszélyével járnak, de az egész mennyiség felrobbanásának veszélye nélkül. Ehhez az alosztályhoz tartoznak a kövezkező anyagok és tárgyak: — amelyek égése jelentős sugárzó hőt eredményez, vagy — amelyek egymásután úgy égnek el, hogy csak kismértékű robbanással vagy kivetéssel, vagy ezek egyidejű fellépésével járnak. 1.4 alosztály Olyan anyagok és tárgyak, amelyek csak csekély robbanásveszélyt jelentenek fuvarozás közbeni meggyulladásuk vagy beindulásuk esetén. A hatások lényegében a küldeménydarabra korlátozódnak, és általában nem következik be jelentősebb méretű repeszdarabok keletkezése vagy a repeszdarabok nagyobb távolságra való szétröpülése. Kívülről ható tűz nem vonja maga után a küldeménydarab teljes tartalmának gyakorlatilag azonnali felrobbanását. 1.5 alosztály Rendkivül kis mértékben érzékeny, tömegrobbanás veszélyét magukba rejtő anyagok, amelyek érzéketlensége olyan, hogy normális szállítási körülmények között beindulásuk vagy égésük robbanásba való átmenetének valószínüsége rendkívül csekély. Minimális követelmény ezen anyagokra nézve, hogy a külső tűz hatásának vizsgálata során nem szabad felrobbanniuk. 1.6 alosztály Rendkívül érzéketlen tárgyak, amelyeknél nem áll fenn a tömegrobbanás veszélye. Az ilyen tárgyak csak rendkívül érzéketlen detonáló anyagokat tartalmaznak, és bizonyítottan elhanyagolható a véletlen iniciálás vagy beindulás veszélye. Megjegyzés: Az 1.6 alosztály tárgyaitól kiinduló veszély egyetlen tárgy felrobbanására korlátozódik. 1.1.6 Az anyagok és tárgyak összeférhetőségi csoportjainak leírása A Primer robbanóanyag B Primer robbanóanyaggal töltött tárgy kettőnél kevesebb hatékony biztonsági szerkezettel. Egyes tárgyak, így a detonátorok robbantáshoz, detonátor-szerkezetek robbantáshoz és gyutacsszelencék ide tartoznak, bár ezek nem tartalmaznak iniciáló robbanóanyagot C Toló hatású robbanóanyag vagy egyéb deflagráló robbanóanyag, vagy ilyen robbanóanyaggal töltött tárgy 2002/105/II. szám D Szekunder detonáló robbanóanyag, vagy fekete lőpor vagy szekunder detonáló robbanóanyagot tartalmazó tárgy, minden esetben gyújtószerkezet és hajtótöltet nélkül, vagy primer robbanóanyagot tartalmazó tárgy két vagy több hatékony biztonsági szerkezettel E Szekunder detonáló robbanóanyagot tartalmazó tárgy inditószerkezet nélkül, de hajtótöltettel (gyúlékony folyadékot, gélt vagy hipergolokat tartalmazó töltetek kivételével) F Szekunder detonáló robbanóanyagot tartalmazó tárgy saját indítószerkezettel, hajtótöltettel (gyúlékony folyadékot, gélt vagy hipergolokat tartalmazó töltetek kivételével) vagy hajtótöltet nélkül G Pirotechnikai anyag, vagy pirotechnikai anyagot tartalmazó tárgy, vagy olyan tárgy, amely egyben robbanóanyagot és gyújtó-, világító-, könnyfakasztó- vagy ködképző anyagot is tartalmaz (a vízzel aktiválható tárgyak, a fehérfoszfort, foszfidokat, piroforos anyagot, gyúlékony folyadékot, gélt vagy hipergolokat tartalmazó tárgyak kivételével) H Robbanóanyagot és fehérfoszfort együtt tartalmazó tárgy J Robbanóanyagot és gyúlékony folyadékot vagy gélt együtt tartalmazó tárgy K Robbanóanyagot és mérgező vegyi anyagot együtt tartalmazó tárgy L Olyan robbanóanyag vagy robbanóanyagot tartalmazó tárgy, amely különleges kockázattal jár (pl. víz hatására történő aktiválódás hipergolok, foszfidok vagy piroforos anyag jelenléte folytán) és így minden egyes típus elkülönítése szükséges N Csak rendkívül érzéketlen robbanóanyagokat tartalmazó tárgyak, amelyek nem járnak az egész tömeg felrobbanásának veszélyével S Olyan anyag vagy tárgy, amely úgy van csomagolva vagy kialakítva, hogy a nem szándékos reakció révén bekövetkező minden hatás a küldeménydarab belsejére korlátozódik, kivéve, ha tűzesetkor maga a küldeménydarab károsodik. Ebben az esetben a robbanási és kivetési hatásoknak olyan mértékűre kell korlátozódniuk, hogy ne akadályozzák a tűz leküzdését vagy más rendkívüli intézkedések végrehajtását a küldeménydarab közvetlen közelében Megjegyzés:

Source: https://magyarkozlony.hu/hivatalos-lapok/4d2b0532977a692a7fc9dfcc4376bd7db0d56f71/dokumentumok/b0ab85c18920aa928ee6bddcdaad0ea976b10b6d/letoltes